RÅDETS FØRSTEBEHANDLINGSHOLDNING (EU) Nr. 12/2011

med henblik på vedtagelse af Europa-Parlamentets og Rådets direktiv om ændring af Rådets direktiv 78/660/EØF om årsregnskaberne for visse selskabsformer for så vidt angår mikroenheder

Vedtaget af Rådet den 12. september 2011

(EØS-relevant tekst)

2011/C 337 E/01

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 50, stk. 1,

under henvisning til forslag fra Europa-Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter den almindelige lovgivningsprocedure (2), og

ud fra følgende betragtninger:

Det Europæiske Råd understregede den 8. og 9. marts 2007 i sine konklusioner, at reduktion af de administrative byrder er vigtigt for at stimulere Europas økonomi, og at det er nødvendigt med en ihærdig fælles indsats, hvis de administrative byrder i Den Europæiske Union skal reduceres.

Regnskabsaflæggelse er udpeget som et af de centrale områder, hvor de administrative byrder kan reduceres for selskaber i Unionen.

Kommissionens henstilling 2003/361/EF (3) indeholder en definition af mikrovirksomheder og små og mellemstore virksomheder. Høringer med medlemsstaterne har dog vist, at størrelseskriterierne for mikrovirksomheder i nævnte henstilling muligvis er for høje til regnskabsformål. Derfor bør der indføres en undergruppe af mikrovirksomheder, såkaldte mikroenheder, der omfatter selskaber med lavere størrelseskriterier for statussum og nettoomsætning end dem, der gælder for mikrovirksomheder.

Mikroenheder har begrænsede ressourcer til at opfylde strenge reguleringskrav. De er dog ofte underlagt de samme regnskabsregler som større selskaber. Disse regler udgør en byrde for dem, som ikke står i rimeligt forhold til deres størrelse, og som derfor er uforholdsmæssige for de mindste virksomheder, når de sammenlignes med de større. Det bør derfor være muligt at fritage mikroenheder for visse forpligtelser, der kan medføre unødvendigt store administrative byrder. Mikroenheder bør dog fortsat være underlagt nationale krav om bogføring, der viser deres forretningstransaktioner og finansielle situation.

Medlemsstaterne bør tage hensyn til de specifikke betingelser og behov på deres egne markeder, når de træffer afgørelse om, hvordan eller hvorvidt de vil gennemføre en ordning for mikroenheder inden for rammerne af Rådets direktiv 78/660/EØF (4) .

Mikroenheder skal tage hensyn til indtægter og udgifter vedrørende regnskabsåret, uanset hvornår disse indtægter indgår eller disse udgifter betales. Beregningen af periodeafgrænsningsposter under aktiver og passiver kan dog være en stor belastning for mikroenheder. Medlemsstaterne bør derfor kunne fritage mikroenheder for at skulle beregne og præsentere sådanne poster, i det omfang fritagelsen vedrører andre udgifter end omkostninger til råvarer og hjælpematerialer, værdireguleringer, personaleudgifter og skatter. Den administrative byrde i forbindelse med beregning af relativt små balanceposter kan således lettes.

Offentliggørelse af årsregnskaber kan være byrdefuldt for mikroenheder. Samtidig skal medlemsstaterne sikre, at forpligtelserne i henhold til dette direktiv opfyldes. Medlemsstaterne bør derfor have tilladelse til at fritage mikroenheder for et generelt offentliggørelseskrav, hvis statusoplysningerne er behørigt indgivet ifølge national lovgivning til mindst én udpeget kompetent myndighed, og oplysningerne er sendt til virksomhedsregisteret.

Formålet med dette direktiv er at sætte medlemsstaterne i stand til at indføre enkle betingelser for regnskabsaflæggelse for mikroenheder. Brugen af dagsværdier kan medføre et behov for detaljerede oplysninger for at forklare det grundlag, som dagsværdien for visse poster er fastsat på. Da ordningen for mikroenheder lægger op til begrænsede oplysninger i form af noter til regnskabet, ved brugerne af mikroenhedernes regnskaber ikke, om de tal, der fremlægges i status og resultatopgørelse, omfatter dagsværdier eller ikke. For at give sådanne brugere sikkerhed på dette punkt bør medlemsstaterne derfor ikke tillade eller kræve, at mikroenheder, der benytter en af de fritagelser, der gælder for dem i henhold til dette direktiv, anvender grundlaget for værdiansættelse til dagsværdi, når de udarbejder deres regnskaber. Mikroenheder, som ønsker eller har behov for at anvende dagsværdi, vil stadig kunne gøre dette efter andre ordninger i henhold til dette direktiv, når en medlemsstat tillader eller kræver det.

Når medlemsstaterne træffer afgørelse om, hvordan og hvorvidt de vil gennemføre en regnskabsordning for mikroenheder inden for anvendelsesområdet af direktiv 78/660/EØF, bør de sikre, at de mikroenheder, der skal konsolideres i henhold til Rådets direktiv 83/349/EØF (5) om konsoliderede regnskaber, råder over tilstrækkeligt detaljerede regnskabsmæssige oplysninger til det formål.

Målet for dette direktiv, nemlig at reducere de administrative byrder for mikroenheder, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå dette mål.

VEDTAGET DETTE DIREKTIV:

Artikel 1

Ændringer i direktiv 78/660/EØF

Direktiv 78/660/EØF ændres som følger:

8. Den i stk. 1, litra a), nævnte statussum udgøres enten af de i artikel 9 under »Aktiver« angivne aktivposter A til E eller af de i artikel 10 angivne aktivposter A til E. Hvis stk. 2, litra a), finder anvendelse, udgøres den i stk. 1, litra a), nævnte statussum enten af de i artikel 9 under »Aktiver« angivne aktivposter A til D eller af de i artikel 10 angivne aktivposter A til D.

7. For de medlemsstater, der ikke har indført euroen, er modværdien i national valuta af de i stk. 1 anførte beløb den værdi, der fremkommer ved at benytte den valutakurs, der er offentliggjort i Den Europæiske Unions Tidende på ikrafttrædelsesdatoen for ethvert direktiv om fastsættelse af disse beløb.

6. Når et selskab på statustidspunktet har overskredet eller ikke længere overskrider de numeriske grænser for to af de i stk. 1 anførte tre kriterier, skal dette kun have konsekvens for anvendelsen af den i stk. 2, 3 og 4 fastsatte fritagelse i tilfælde, hvor overskridelsen finder sted både i det løbende og i det foregående regnskabsår.

5. For så vidt angår selskaber nævnt i stk. 1 anses årsregnskaber udarbejdet i overensstemmelse med stk. 2, 3 og 4 for at give et pålideligt billede i henhold til artikel 2, stk. 3, og artikel 2, stk. 4 og 5, finder således ikke anvendelse på sådanne regnskaber.

alene at udarbejde en forkortet status, hvori mindst de i artikel 9 og 10 omhandlede poster, som indledes med bogstaver, medtages særskilt, når det er relevant. I tilfælde hvor stk. 2, litra a), finder anvendelse, medtages post E under »Aktiver« og post D under »Passiver«, jf. artikel 9, eller post E og K, jf. artikel 10, ikke i status

forpligtelsen til at offentliggøre årsregnskabet i overensstemmelse med artikel 47-50a, forudsat at statusoplysningerne heri er behørigt indgivet ifølge national lovgivning til mindst én kompetent myndighed, som den pågældende medlemsstat har udpeget. Når den kompetente myndighed ikke er det centrale register eller et handels- eller selskabsregister, jf. artikel 3, stk. 1, i direktiv 2009/101/EF (8) , skal den kompetente myndighed sende de indgivne oplysninger til registeret.

forpligtelsen til at udarbejde en årsberetning i overensstemmelse med artikel 46 i dette direktiv, forudsat at de oplysninger, der skal gives i henhold til artikel 22, stk. 2, i direktiv 77/91/EØF er angivet i noterne til årsregnskabet eller i overensstemmelse med dette stykkes litra c) neden for status

forpligtelsen til at udarbejde noter til regnskabet i overensstemmelse med artikel 43-45, forudsat at de oplysninger, der skal gives i henhold til artikel 14 og artikel 43, stk. 1, nr. 13, i dette direktiv samt artikel 22, stk. 2, i direktiv 77/91/EØF (7) , er angivet neden for status

hvis en medlemsstat anvender den i nærværende stykkes litra a) omhandlede mulighed, kan den tillade, at disse selskaber fraviger artikel 31, stk. 1, litra d), for så vidt angår indregning af »Periodeafgrænsningsposter« under aktiver og passiver, dog kun for andre udgifter i henhold til stk. 3, litra b), nr. vi), forudsat at dette forhold er angivet i noterne til årsregnskabet eller i overensstemmelse med nærværende stykkes litra c) neden for status

1. Medlemsstaterne kan fritage selskaber for visse forpligtelser i henhold til dette direktiv i overensstemmelse med stk. 2 og 3, forudsat at selskaberne på statustidspunktet ikke overskrider de numeriske grænser for to af følgende tre kriterier (mikroenheder):

1. Uanset artikel 4, stk. 1 og 2, kan medlemsstaterne foreskrive særlige opstillingsskemaer for investeringsselskabers samt holdingselskabers årsregnskaber, forudsat at disse opstillingsskemaer giver et billede af de pågældende selskaber, svarende til det i artikel 2, stk. 3, omhandlede. Medlemsstaterne giver ikke investeringsselskaber og holdingselskaber mulighed for at benytte sig af de i artikel 1a omhandlede fritagelser.«.

Medlemsstaterne giver ikke selskaber, hvis værdipapirer er optaget til handel på et reguleret marked, jf. artikel 4, stk. 1, nr. 14, i direktiv 2004/39/EF, mulighed for at benytte sig af fritagelserne i artikel 1a, artikel 11, artikel 27, artikel 43, stk. 1, nr. 7a og 7b, samt artikel 46, 47 og 51.«.

Artikel 2

Gennemførelse

1. Medlemsstaterne sætter de nødvendige love og administrative bestemmelser i kraft for at efterkomme dette direktiv, hvis og når de beslutter at benytte sig af en hvilken som helst mulighed, der gives ved artikel 1a i direktiv 78/660/EØF, under særlig hensyntagen til situationen på nationalt plan med hensyn til antallet af selskaber, der er omfattet af de i nævnte artikels stk. 1 fastsatte størrelseskriterier. De meddeler straks Kommissionen teksten til disse love og bestemmelser.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de vedtager på det område, der er omfattet af dette direktiv.

Artikel 3

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 4

Adressater

Dette direktiv er rettet til medlemsstaterne.

(1) EUT C 317 af 23.12.2009, s. 67.

(2) Europa-Parlamentets holdning af 10. marts 2010 (EUT C 349E af 22.12.2010, s. 111) og Rådets førstebehandlingsholdning af 12. september 2011. Europa-Parlamentets holdning af … (endnu ikke offentliggjort i EUT) og Rådets afgørelse af … .

(3) EUT L 124 af 20.5.2003, s. 36.

(4) EFT L 222 af 14.8.1978, s. 11.

(5) EFT L 193 af 18.7.1983, s. 1.

(6) EUT C 321 af 31.12.2003, s. 1.

(7) Rådets andet direktiv 77/91/EØF af 13. december 1976 om samordning af de garantier, der kræves i medlemsstaterne af de i artikel 58, stk. 2, i traktaten nævnte selskaber til beskyttelse af såvel selskabsdeltagernes som tredjemands interesser, for så vidt angår stiftelsen af aktieselskabet samt bevarelsen af og ændringer i dets kapital, med det formål at gøre disse garantier lige byrdefulde (EFT L 26 af 31.1.1977, s. 1).

(8) Europa-Parlamentets og Rådets direktiv 2009/101/EF af 16. september 2009 om samordning af de garantier, som kræves i medlemsstaterne af de i traktatens artikel 48, stk. 2, nævnte selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde (EUT L 258 af 1.10.2009, s. 11).«

RÅDETS BEGRUNDELSE

I. INDLEDNING

Kommissionen forelagde den 19. marts 2009 Rådet og Europa-Parlamentet sit forslag (1) til Europa-Parlamentets og Rådets direktiv om ændring af Rådets direktiv 78/660/EØF om årsregnskaberne for visse selskabsformer for så vidt angår mikroenheder.

Det Europæiske Økonomiske og Sociale Udvalg vedtog den 15. juli 2009 sin udtalelse om forslaget (2).

Europa-Parlamentet vedtog den 10. marts 2010 sin førstebehandlingsholdning (3).

Rådet vedtog den 12. september 2011 sin førstebehandlingsholdning.

II. FORMÅL

Formålet med forslaget er at give medlemsstaterne mulighed for at undtage meget små virksomheder (såkaldte »mikroenheder«) fra fjerde selskabsdirektivs anvendelsesområde og således fritage dem for dette direktivs regnskabs- og indberetningskrav.

III. ANALYSE AF RÅDETS FØRSTEBEHANDLINGSHOLDNING

1. Generelt

Europa-Parlamentet har udtrykt bred støtte til Kommissionens forslag og vedtaget fem ændringer til det.

Rådet er i det store og hele enigt i ånden i disse ændringer og har i udstrakt grad taget hensyn til dem i forbindelse med udarbejdelsen af sin førstebehandlingsholdning.

For nærmere at beskrive principperne i Europa-Parlamentets holdning har Rådet desuden indarbejdet en række detaljerede bestemmelser med henblik på at lette gennemførelsen og anvendelsen af direktivet i medlemsstaterne.

Ud over de indholdsmæssige ændringer, der er beskrevet i punkt 3, er der foretaget formuleringsmæssige ændringer for at tydeliggøre teksten og sikre den overordnede sammenhæng i det foreslåede direktiv.

Kommissionen har tilkendegivet, at den kan acceptere Rådets førstebehandlingsholdning.

2. EP-ændringer, der er indarbejdet i Rådets førstebehandlingsholdning

a) Bibeholdelse af forpligtelsen til bogføring, som viser virksomhedens forretningstransaktioner og finansielle situation (ændring 1, 3 og 4)

Europa-Parlamentets holdning følger Kommissionens forslag for så vidt angår den overordnede idé med at ændre fjerde selskabsdirektiv. Den giver mulighed for, at medlemsstaterne kan fritage mikroenheder for forpligtelserne i fjerde selskabsdirektiv.

Europa-Parlamentets ændring 1, 3 og 4 behandler dog det problem, at fritagelse for regnskabsforpligtelser kan medføre mindre gennemsigtighed og vanskeligere adgang til de nødvendige kreditoplysninger. Europa-Parlamentet har understreget, at det er vigtigt at fastholde et vist niveau af gennemsigtighed for så vidt angår mikroenheders finansielle og økonomiske situation og at sikre tilliden blandt alle de forskellige aktører på markedet.

Rådet støtter fuldt ud Europa-Parlamentets synspunkt om, at medlemsstaterne fortsat bør være forpligtet til at fastholde et vist niveau af regnskabsforpligtelser for at hjælpe mikroenheder med at strukturere deres finanser og stille oplysninger til rådighed for de nationale myndigheder og om nødvendigt de finansielle institutioner.

Rådet tilslutter sig ånden i ændring 1, 3 og 4 og fastholder et vist niveau af regnskabsforpligtelser ved at ændre princippet i Kommissionens forslag. Der indføres forskellige valgfri fritagelser for dele af fjerde selskabsdirektiv i stedet for en fuldstændig udelukkelse af mikroenheder fra direktivets anvendelsesområde. Som resultat heraf vil medlemsstaterne få mulighed for at tillade, at deres mikroenheder udarbejder en meget forenklet status og resultatopgørelse med næsten ingen oplysninger. Medlemsstaterne vil også få mulighed for at erstatte den nuværende offentliggørelsesordning med en enkel forpligtelse for mikroenhederne til at indgive statusoplysningerne til én kompetent myndighed udpeget af den pågældende medlemsstat. Hvis den udpegede kompetente myndighed ikke er virksomhedsregisteret, skal den kompetente myndighed sende oplysningerne til dette register.

Den principielle ændring, som Rådet har indarbejdet i artikel 1, har til formål at gøre det klart, hvilke specifikke forpligtelser der bibeholdes for mikroenheder i fjerde selskabsdirektiv. I overensstemmelse hermed er betragtning 8-11 blevet tilføjet for at give en forklaring på ændringerne i artikel 1. Endvidere har Rådet medtaget de vigtigste idéer i ændring 1 i en ændret udgave af betragtning 5.

b) Medlemsstaternes skønsbeføjelser ved gennemførelsen af direktivet (ændring 2, 3 og 5)

Europa-Parlamentet har understreget, at eftersom størrelseskriterierne i artikel 1a, stk. 1, for definitionen af mikroenheder vil føre til betydelige forskelle mellem medlemsstaterne for så vidt angår antallet af virksomheder, der anses for at være mikroenheder, og eftersom mikroenheder som regel ikke har nogen grænseoverskridende virksomhed og dermed ingen indflydelse på det indre markeds funktion, vil harmonisering gennem dette direktiv ikke være berettiget.

Derfor omfatter Europa-Parlamentets førstebehandlingsholdning ændringer, der gør det klart, at medlemsstaterne i forbindelse med gennemførelsen af direktivet bør tage hensyn til deres eget markeds specifikke forhold og behov og især situationen på nationalt plan for så vidt angår antallet af virksomheder, der vil falde ind under mikroenhedsordningen.

Rådet er helt enigt med Europa-Parlamentet i, at enhver harmonisering er udelukket fra direktivets anvendelsesområde, og at medlemsstaterne bør gennemføre det således, som de finder mest passende for deres nationale situation.

Rådets førstebehandlingsholdning indarbejder ændring 2, 3 og 5 i henholdsvis betragtning 6 og 7 og artikel 2, stk. 1, i direktivet.

3. Yderligere ændringer, der er medtaget i Rådets førstebehandlingsholdning

a) Følgerne af Lissabontraktaten

Kommissionens forslag, der blev vedtaget den 26. februar 2009, henviser til det retsgrundlag og den lovgivningsprocedure, der fandt anvendelse, inden Lissabontraktaten trådte i kraft.

Rådets førstebehandlingsholdning ændrer disse bestemmelser ved at henvise til traktaten om Den Europæiske Unions funktionsmåde, særlig artikel 50, stk. 1, og til den almindelige lovgivningsprocedure.

b) Definitionen af mikroenheder (artikel 1, nr. 1) – artikel 1a, stk. 1)

Europa-Parlamentets førstebehandlingsholdning følger Kommissionens forslag for så vidt angår definitionen af mikroenheder:

»selskaberne på statustidspunktet ikke overskrider de numeriske grænser for to af følgende tre kriterier:

a) statussum: 500 000 EUR

b) nettoomsætning: 1 000 000 EUR

c) gennemsnitligt antal ansatte i løbet af regnskabsåret: 10«.

Rådets førstebehandlingsholdning har sænket to af disse størrelseskriterier (statussum: 250 000 EUR, nettoomsætning: 500 000 EUR) for at undgå en situation, hvor det store flertal af virksomhederne vil være omfattet af kategorien mikroenheder.

c) Gennemførelse (artikel 2, stk. 1)

Der er blevet indsat en henvisning til sammenligningstabeller i betragtning 12, og henvisningen i artikel 2, stk. 1, er udgået.

IV. KONKLUSION

Rådet mener, at dets førstebehandlingsholdning, som tager hensyn til principperne i Europa-Parlamentets holdning, udgør et velafbalanceret kompromis mellem mindskelse af byrderne for meget små virksomheder og bibeholdelse af et niveau af regnskabsforpligtelser, som er nødvendigt for at sikre gennemsigtighed af de økonomiske aktiviteter for de nationale myndigheder, finansielle institutioner og økonomiske aktører. Rådet ser frem til konstruktive drøftelser med Europa-Parlamentet ved andenbehandlingen med henblik på snarlig vedtagelse af direktivet.

(1) 7229/1/09 REV 1.

(2) EUT C 317 af 23.12.2009, s.67.

(3) 7424/10.